Hvordan+kan+organisasjonenes+makt+komme+til+å+utvikle+seg+i+fremtiden?

__(Skrevet av Synne Larsen)__

Mange mener det er sannsynlig at organisasjonenes makt vil bli sterkere og mer betydningsfull i fremtiden. Vi som lever her i rike, trygge Norge får stadig mer fritid, og mange vil ønske å fylle den ledige tiden med noe meningsfylt som også kan hjelpe dem personlig, og ofte også det samfunnet de lever i. Derfor vil de engasjere seg i organisasjoner, noe som igjen vil gi disse mer makt ut ifra økte medlemstall og økt tilgang på kunnskap. Jeg vil også si at det har blitt mye lettere for organisasjonene å //"spre budskapet"// og engasjere folk nå som vi har internett og de mange sosiale mediene (for eksempel Facebook, twitter og ulike typer blogger).

De som er unge i dag vokser opp i en verden hvor de hører og lærer mye om all krigen og elendigheten som finnes rundt om i verden ( via kanaler som TV, radio, skolebøker, og særlig internett), og har også, i motsetning til det foreldrene hadde da de vokste opp, en mulighet til å konstant oppdatere seg og samtidig dele sine meninger med andre, selvfølgelig ved hjelp av verdensveven. På internett kan de lese så mange nettaviser de vil, og de kan prøve å påvirke andre ved hjelp av meningsytringer i nettavisenes kommentarfelt eller i andre diskusjonsfora. Ungdommene blir vant med at deres meninger blir hørt, og vil kanskje ta det videre slik at de også kan få gjort mer av det de snakker om. Derfor er det sannsynlig at flere vil organisere seg og jobbe for det de står for.

Ønsker du å lære mer om NU og deres saker, [|trykk her] for å komme til organisasjonens hjemmeside. Bilde ved Synne Larsen

Når det gjelder nordmenn så kan det sies at de fleste av oss vet at vi lever i et beskyttet samfunn og har vært veldig heldige. Mange vil kanskje ønske å gi noe igjen, enten som en måte å si "takk" på eller som en form for "unnskyldning" for å ha det så mye bedre enn mennesker andre steder i verden, og dermed melde seg inn i en ideell organisasjon som Røde Kors eller liknende.

Noen vil si at det er en positiv utvidelse av demokratiet når spesielt berørte parter blir hørt og kanskje tatt ekstra hensyn til. Andre igjen frykter at enkelte organisasjoner kan bli så store og mektige at de får for mye innflytelse, på bekostning av de svakere gruppene i samfunnet. De svakeste har heller ikke de samme mulighetene til å bygge opp en stor og profesjonell organisasjon, fordi det kan være svært ressurskrevende. Dette kan komme til å være et problem også videre inn i fremtiden. Nå skal det nevnes at de såkalt svakere gruppene i samfunnet også kan få dannet sterke organisasjoner som får frem sine meninger og ivaretar sin medlemmers interesser på en svært god og effektiv måte. Et godt eksempel på dette er Blindeforbundet og andre større og mindre organisasjoner som jobber for de svakerestilte og funksjonshemmede i samfunnet.

Er du interessert i å lese mer om Norges blindeforbund og deres saker kan du besøke hjemmesiden til organisasjonen her. (Linken vil åpne i et nytt vindu)